Query: pananaliksik tungkol sa panitikan

title: 1st Salindunong International Conference and Ika 11 Pambansang and Kumperensiya sa Filipion 11th National Conference in Filipino: Wika, Panitikan, at Multidisiplinaryong Pananaliksik Tungo so Integrasyong Kultural. Language, Literature, and Multidisciplin
abstract: <jats:p>Brak</jats:p>

title: Kabuhayang Binibid, Kinabukasang Tagilid: Isang Pananaliksik Tungkol sa Kontraktwalisasyon at Kasarian sa Office of Student Housing ng Unibersidad ng Pilipinas Diliman

title: Ang Katutubo sa Kasaysayan ng Baguio: Isang Paunang Pananaliksik Tungkol Sa Simulain ng Isang Lunsod
abstract: Ang paunang pananaliksik na ito ay isang pagtugon sa patuloy na pagbuo ng mga pakahulugan upang mabigyan ng katarungan ang ilang mga tauhan na karaniwang hindi tinuturing na bahagi ng kasaysayan. Sa partikular, ang pag aaral na ito ay isinagawa upang halughugin ang papel ng katutubo sa kasaysayan ng Baguio. Ang pagtatangkang makabuo ng isang pakahulugan ay kaugnay sa pananaw na ang proseso ng paghubog ng hiyograpiya ng isang lugar ay kasabay ang proseso ng transpormasyon ng tao. Kaakibat ng layuning makabuo ng isang pakahulugan ay ang pagtatangkang makapagtakda ng isang pagpapanahon na nababatay sa mga panloob na pag unlad ng pook.

title: Isang Salamisim sa Pagkabata: Pagsusuri, Pagtuklas, at Ebalwasyon sa mga Kuwentong Pambata na Nagwagi sa Gantimpalang Palanca sa Panitikan
abstract: The general objective of this study was to analyze First Prize Winners in Short Stories for Children that won in the Palanca Literary Awards from 2001 2010. This research used a descriptive method of study and was made to find out if the winners ofPalancahave the characteristics based from the concept given by Norton (2003) Lukens (1995) and Mcguire (1882) which give emphasis on the significance of literary elements in analyzing a short story. These were also seen in the literary criticism given by Glazer (1997) which is the text focused and context focused approach. Based from the result of this study, the researcher found out that it is very important to have an analysis and evaluation on the materials that the studentaEUR(tm)s are using in the class. Based from the principles that were used in the study, the researcher has also created an instrument that will be used in evaluating the content of childrenaEUR(tm)s short stories. Having a prior evaluationis very essential to assureitaEUR(tm)s that appropriatenessto the target readers and use it a supplement/ instructional materials for teaching. It is an important contribution in helping the teachers who are using this kind of genre. ABSTRAK Pangunahing layunin ng pag aaral na ito na masuri ang mga kuwentong pambata na nagwagi ng unang gantimpala sa Gawad Palanca mula taong 2001 2010. Ang pananaliksik na ito ay isang deskriptibong pag aaral na isinagawa upang matuklasan kung ang mga nagwaging kuwentong pambata ay nagtataglay ng mga katangiang naaayon sa pamantayan nina Norton (2003) Lukens (1995) at Mcguire (1982) na nagsasaad na mahalaga ang pagbibigay diin sa mga elementong literari sa pagsusuri ng isang kuwento. Ang mga ito ay nakapaloob din sa ginamit na dulog sa panunuring pampanitikan ni Glazer (1997) na text focused at context focused approach. Batay sa kinalabasan ng pag aaral na ito, natuklasan ng mananaliksik na mahalaga ang pagsusuri ng mga akdang ipinagagamit sa mga mag aaral. Mula sa mga nakuhang simulaing naging batayan ng pag aaral, nakabuo rin ang mananaliksik ng isang instrumentong maaaring gamitin bilang pamantayan sa pagsusuri ng mga maikling kuwentong pambata. Mahalaga ang pagkakaroon ng panimulang ebalwasyon upang matiyak ang kaangkupan nito sa mga mambabasa at magamit bilang suplemento/ kagamitang pampagtuturo. Ito ay mahalagang ambag na makatutulong ng lubos sa mga gurong gumagamit ng mga genre na kagaya ng mga kuwentong pambata.

title: Pagbabalangkas ng Gabay sa Makabayang Pagpili at Pagbasa ng mga Akdang Gagamitin sa Pagtuturo ng Panitikan sa Ikawalong Baitang
abstract: Isa sa mga layunin ng asignaturang Filipino ang pagtataguyod ng makabayang kamalayan at damdamin. Mahalagang instrumento sa pagkamit ng layuning ito ang mga akdang binabasa ng mga mag aaral. Ngunit sa pag ebalweyt ng kurikulum at modyul ng asignaturang Filipino sa ikawalong baitang, natuklasan ng pag aaral na ito na may kakulangan sa pamantayan ng pagpili at pagbasa ng mga akdang ginagamit sa pagtuturo ng panitikan. Inilatag ng pag aaral ang ilang paraan sa pagpili at pagbasa ng mga akda na nakaangkla sa pagkakaroon ng kamalayang makabayan. Gamit ang konsepto ng pagiging makabayan ni Renato Constantino, tinalakay sa pag aaral na ito ang ilang paraan ng pagpapamalas ng pagiging makabayan: una, sa pagbuwag ng kolonyal sa kamalayan at ikalawa, sa pagsulong ng progresibong kultura. Sa pagbuwag ng kolonyal na kamalayan, kabilang dito ang pagkilala sa soberanya ng bansa, pagsulong ng wikang pambansa, at paglilingkod sa lokal na industriya. Sa bahagi naman ng pagsusulong ng progresibong kultura, kabilang dito ang pagbuwag sa pyudalismo, pagbuwag ng patriyarkal na kamalayan, at pagsulong ng siyentipikong lapit. Sa pamamagitan ng textual analysis, binasa ang mga akda sa modyul ng Filipino sa Ikawalong baitang mula sa Departamento ng Edukasyon upang masuri ang kamalayang tinataglay ng mga ito. Tiningnan din kung paano tinatalakay sa klase ang mga ito gamit ang mga tanong tungkol sa nilalaman ng akda na bahagi ng modyul. Mula sa pagsusuring ito, pinagtibay ng pag aaral ang mga katangian ng pagiging makabayan ayon kay Constantino at nakapagbalangkas ng ilang panimulang gabay sa makabayang pagpili at pagbasa ng mga akda.

title: "Tayo na ba? Magsing irog o magkasintahan" isang komparatibong pag aaral tungkol sa estilo ng panliligaw ng kabataan noong dekada 80 at ng kasalukuyang kabataan.
abstract: ABSTRAK Pangalan ng Institusyon: De La Salle University Dasmarinas Lokasyon: Dasmarinas, Cavite Pamagat: "Tayo na ba? Magsing irog o Magkasintahan" Isang Komparatibong Pag aaral Tungkol sa Estilo ng Panliligaw ng Kabataan noong 80's at ng Kasalukuyang Kabataan.  Busil, Erica Claire G. Caringal, Kenn Lawrence R. Estrada, Lemuel Joy R. Santos, Louise Elaine J. Pinagkuhanan ng Pondo: Mga Magulang Halaga: P 10,000.00 Petsa ng Simula: Hunyo 2012  Upang malaman ang estilo ng kabataan noong dekada '80 at ng kabataan ngayon. Upang malaman ang pagkakaiba at pagkakatulad ng estilo ng panliligaw ng dalawang pinagkukumparang henerasyon ng kabataan. Saklaw at Limitasyon: Ang pag aaral na ito ay binubuo sa pamamagitan ng mga mananaliksik ang pamamaraan ng patanong tanong sa kung ano ang persepsyon ng mga Pilipino sa kasanayan sa panliligaw noong dekada '80 at sa kabataan ngayon. Ito ay magsisilbing batayan, upang malaman ang mga estilo ng panliligaw noong dekada '80 at kasalukuyang panahon. Ginamit ang metodong pagtatanung tanong upang higit na maintindihan kung ano ang mga karaniwang estilo ng panliligaw 4 noon at ngayon. Ang pag aaral na ito ay hindi tungkol sa paglalagay ng kahulugan kung sino ang may pinakamahusay na proseso ng panliligaw sa halip, ang pag aaral na ito ay nagbibigay daan sa mga mananaliksik upang higit na malaman ang tungkol sa kultura, kasaysayan, at tradisyon ng Pilipinas. Ang pag aaral na ito ay isinagawa sa Brgy. San Nicholas II Area C, sa lungsod ng Dasmarinas, Cavite. Ang mga mananaliksik ay bumuo ng mga katanungan at pakikipagpanayam sa animnapung (60) tao, tatlumpu (30) dito ay kabataan na may edad na labingsiyam (19) hanggang dalawampu't limang (25) taong gulang at tatlumpu (30) rin dito ay matatanda na may edad na limampu't isa (51) hanggang limampu't pitong (57) taong gulang lamang. Ito ay limitado lamang sa mga mamamayan ng Lungsod ng Dasmarinas. Ang mga kalahok na ito ay dapat din na may malawak na karanasan sa nasabing paksa patungkol sa panliligaw upang masagot ang mga katanungan ng maayos at maiwasan ang mga pagkiling sa magkabilang panig.  Ang pag aaral na ito ay isang komparatibong pag aaral dahil mayroon itong layuning paghambingin ang dalawang henerasyon ng estilo ng panliligaw. Ang una ay ang dekada '80 at ang ikalawa naman ay ang kasalukuyang panahon. Ang komparatibong pananaliksik ay may layuning paghambingin lamang ang dalawa o higit pang bagay na may layuning tuklasin ang isang bagay tungkol sa mga bagay na ipagkukumpara (Clasen, 2004) 5 Ang mga kalahok sa pag aaral na ito ay nakatira sa Brgy. San Nicholas II, Area C, sa Lungsod ng Dasmarinas, Cavite. Mayroong dalawang grupo ng mga kalahok; ang una ay mula edad limamput isa (51) hanggang limamput pito (57) na nanirahan sa lungsod ng Dasmarinas mula sa kanilang kabataan hanggang sa kasalukuyan nilang edad; at ang ikalawang grupo naman ay magmumula pa rin sa Lungsod ng Dasmarinas ngunit sila ay kinakailangang hindi bababa sa edad na labinsiyam (19) hanggang dalawamput lima (25) Ang inaasahang kabuuang bilang ng mga kalahok ay animnapu (60) tatlumpu (30) dito ay magmumula sa mga kalahok na may edad limamput isa (51) hanggang limamput pito (57) at tatlumpu (30) dito ay magmumula sa mga kalahok na may edad labinsiyam (19) hanggang dalawamput lima (25) Konklusyon: Ang mga pangunahing konklusyon sa pananaliksik na ito ay nakalap mula sa mga resulta ng pag aaral na ito at ito ay ang mga sumusunod: Naging sentro din ng paraan ng pagliligawan ng mga kabataan ngayon ay ang paggamit ng mga gadgets o kaya naman ng kompyuter. 1. Hanggang ngayon, ang mga lalaki ay mas gusto pa rin na bumibisita sa bahay ng mga babae bilang respeto nito sa babae at pati na rin sa mga magulang nito. 2. Ang pangunahing ginagamit na paraan sa panliligaw ng mga kabataan ngayon ay ang pagte teks sa babaeng gusto nila. Dahil gusto nila na ito ay kanilang laging nakakausap. 6 3. Ang mga kabataan sa kasalukuyan ay naniniwala pa rin sa paraan ng panunuyo sa nililigawan kung saan mas madalas pa rin ang pagdalaw, pagbibigay ng regalo, paghahatid sundo at marami pang iba. 4. May mga nanliligaw pa rin sa panahon ngayon na umaabot pa ng apat hanggang limang taon ngunit mas madami pa rin ang tumatagal lamang ng isa hanggang anim na buwan lamang. 5. Noong dekada '80, ang paggawa ng sulat para sa babaeng nagugustuhan ng lalaki ang pangunahing estilo ng panliligaw noon. 6. Sa kasalukuyan, ang pangunahing paraan ng pagliligawan naman ay ang pakikipagkaibigan muna sa babae bago ito ligawan ng lalaki upang ito ay kanilang lubos na makilala. 7. Naniniwala ang kabataan sa kasalukuyan na ang mga magulang pa rin ang unang dapat ligawan bago ang babaeng gustong ligawan. 8. Ayon sa mga kalahok noong dekada '80, hindi importante ang pagkakaroon ng gadget katulad ng pager para maligawan ang isang babae ngunit sa kasalukuyan, halos karamihan sa mga kalahok ay mayroon ng cellphone na hawak o gamit o kaya naman ay telepono sa kanilang mga bahay. 9. Mas gusto ng mga kabataan noong dekada '80 na estilo ang panliligaw ay ang personal na pagdalaw sa kanila ng lalaking nais manligaw sa kanila.  Ang mga mananaliksik ay inirerekomenda ang sumusunod mula sa mga naging resulta ng pag aaral: 7 Para sa Kabataan ng Bagong Henerasyon. Maging sensitibo sa mabilis na pagbabago ng panahon kasabay ng pagbabago sa estilo ng panliligaw. Ang mabilis na proseso ng panliligaw sa kasalukuyan kumpara noon na dumadaan pa sa mga kamay ng mga magulang muna bago ligawan ang kanilang ninanais. Huwag magpadalos dalos sa mga desisyon at sa mga kinikilos na maaaring mauwi din naman sa hindi pagkakasundo at paghihiwalay. Maaaring maging sanhi ng pagmamadali ang hindi maayos na pagkakakilala sa isang tao at hindi rin tumagal ang relasyon. Para sa mga Mambabasa. Magkaroon ng mulat na kaisipan tungkol sa pagkakaroon ng pagbabago sa estilo ng panliligaw sa kasalukuyan ayon sa nabasang mga resulta sa pag aaral na ito. Ang nasabing pag aaral tungkol sa estilo ng panliligaw ay mayroong kaugnayan sa kulturang Pilipino. Para sa mga Magulang. Gabayan ang mga anak sa wastong pag uugali sa panliligaw. Dumaan din ang karamihan ng mga magulang sa pagliligawan noong sila ay magkasintahan pa at alam ng mga magulang kung ano dapat ang mga gawin nila para sa magandang pag uugali sa panliligaw. Turuan ang mga anak na respetuhin ang kanilang mga nililigawan at ang pamilya nito. Dapat din nilang ituro na ang tunay na panliligaw ay ang pagdalaw sa bahay ng babae upang mas makilala ng mga magulang ang manliligaw. Para sa mga Guro. Para sa mga pangalawang mga magulang ng kabataan sa eskwelahan, dapat nilang bigyan ng gabay ang kabataan sa ngayon kaugnay sa mga posibleng pagkakaroon ng pagbabago sa panahong ito ukol sa estilo ng kanilang 8 panliligaw. Maaaring maging aktibo ang mga Guidance Counselor sa kanilang mga eskwelahan para magkaroon ng bukas na komunikasyon sa pagitan ng mga guro at ng mga estudyante. Para sa mga Sikolohista. Maaaring mapag aralan pa ang emosyonal, pangkaasalan at kognitibong aspekto sa pagliligawan ng isang babae at isang lalaki, upang malaman kung ano ang mga maaaring isipin, maramdaman o ikilos ng isang tao kapag sila ay dumaraan sa proseso ng pagliligawan na makatutulong para lubos na maunawaan kung bakit nagbabago ito sa bawat henerasyon. Para sa mga Susunod na Mananaliksik. Maaaring magsagawa ng iba pang pagaaral tungkol sa ugnayan ng modernong teknolohiya at pagliligawan sa kasalukuyang panahon o kaya naman ay magsagawa ng parehong pag aaral na may mas malaking sukat ng populasyon upang makakuha ng mas magandang resulta at mas detalyadong talakayan tungkol sa pag aaral na ito. Maaari ding pag aralan ang mga dahilan kung bakit nga ba nagbabago o bumibilis ang proseso ng panliligaw.

title: What makes Pinoy a Pinoy? [electronic resource] pag aaral tungkol sa relasyon ng demograpik profayl sa Filipino identity ng mga balikbayan sa Silang, Cavite [computer file]
abstract: ABSTRAK Pangalan ng Institusyon: De La Salle University Dasmarinas Address: Dasmarinas, Cavite Pamagat: What makes Pinoy a Pinoy? Pag aaral tungkol sa Relasyon ng Demograpik Profayl sa Filipino Identity ng mga Balikbayan sa Silang, Cavite May Akda: Ruby Jane P. Briz Leigh Ann S. Roderno Romulo Carlo T. Tabios Pinagmulan ng Gastos: Mga magulang Halaga: 15,000 Sinimulan: August 2007 Natapos: February 2008 Layunin ng Pag aaral A. Pangkalahatan Ito ay naglalayong malaman ang estado ng pagka Pilipino ng mga balikbayan gamit ang piling populasyon sa Silang, Cavite. B. Partikular Ito ay naglalayong malaman kung may epekto ang pagkalayo ng mga balikbayan na taga Silang, Cavite sa kanilang pagka Pilipino. Ito ay naglalayong malaman kung anong mga kaugaliang Pilipino ang nagbago sa kanilang pagkalayo sa sariling bayan. Saklaw at Limitasyon Ang pananaliksik na ito ay nakatuon sa pag aaral ng lebel ng identidad ng pagiging Pilipino ng napiling kalahok na balikbayan sa Silang, Cavite. Tatalakayin lamang ang epekto ng tagal ng pamamalagi sa ibang bayan at ang identidad ng mga balikbayang Pilipino sa pamamagitan ng demograpikong profayling. Ang mga kategoryang ginamit sa demograpik profayl ay ang kanilang edad, kasarian, bilang ng taon ng pamamalagi sa ibang bansa at kasamahan sa trabaho. Ang pagaaral na ito ay nakatuon lamang sa deskriptibong korelasyonal na pagaaral at hindi naglalayong magbigay ng panibagong teyorya sa isyung pagiging Pilipino ng mga balikbayang Pilipino. Hakbangin sa Pagkuha ng Datos Ang mga naging hakbangin ng mga mananaliksik sa pagaaral na ito ay ang mga sumusunod: Una, isinagawa ng mga mananaliksik ang pag aaral na ito sa kadahilanang maraming mga Pilipino ang umaalis sa bansa at bumabalik lamang pagkatapos ng maraming taon. Ang mga mananaliksik ay nagkaroon ng interes na malaman kung ano na ang identidad ng mga balikbayang Pilipino pagkatapos ng maraming taong pananatili sa ibang bansa. Pangalawa, nagtanong ang mga mananaliksik sa iba't ibang tao kung sila ay may mga kakilalang balikbayan na pwedeng maging kalahok para sa pag aaral na ito. Ang mga naging kalahok ay nakuha sa pamamagitan ng sa mismong kalahok, mga kakilala o kaya naman ay dahil may kakilala ang mga kaibigan. Pangatlo, gumawa ang mga mananaliksik ng talatanungan na susukat sa identidad ng mga balikbayang Pilipino. Ang mga naging katanungan ay ibinase ng mga mananaliksik sa mga literaturang nakalap. Pang apat, gumawa rin ang mga mananaliksik ng sulat na magbibigay pahintulot sa mga mananaliksik na kumalap ng mga datos. Ito ay pinapirmahan sa kanilang thesis adviser, sa chair ng Behavioral Science Department at sa Dekano ng College of Liberal Arts. Panlima, pinuntahan ng mga mananaliksik ang mga kalahok sa pag aaral upang masagutan ang ginawang mga katanungan ng mga mananaliksik. Pagkatapos mapasagutan, tinanong ng mga mananaliksik kung mayroon pa silang pwedeng irekomenda para maging kalahok din sa pag aaral na ito. At ang pinakahuli, pagkatapos na mapasagutan ang talatanungan sa mga kalahok sa pag aaral na ito ay pinagsama sama ito ng mga mananaliksik upang makalap ang mga datos na nakapaloob sa sinagutan nilang mga katanungan. Ang mga naging resulta sa pagpapasagot sa mga kalahok sa talatanungan ay itinala ng mga mananaliksik at sinuring mabuti upang malaman ang identidad ng mga balikbayang Pilipino. Resulta Walang relasyon ang mga demograpik profayl sa identidad ng mga balikbayang Pilipino sa Silang, Cavite. Konklusyon Sa resulta ng pag aaral na ito, nabuo ang mga sumusunod na konklusyon ng mga mananaliksik: 1. Walang relasyon ang demograpik profayl 1. Walang relasyon ang demograpik profayl ng mga balikbayang Pilipino sa kanilang identidad. Sa pag aaral na isinagawa ng mga mananaliksik, maraming impormasyon sa identidad ng mga balikbayang Pilipino sa Silang, Cavite ang natuklasan. Kabilang na rito ang mga nabago at nanatili nilang mga ugali, pagkilos, valyus at kung anu ano pa. 2. Lumalabas sa pag aaral na ito na karamihan sa mga balikbayan sa Silang, Cavite ay nananatiling mataas ang lebel ng identidad ng pagka Pilipino kahit pa sila ay matagal na nanirahan sa ibang bansa at nagkaroon ng mga dayuhan na katrabaho kung kaya't ang demograpik profayl ng mga balikbayan ay walang relasyon sa lebel ng kanilang identidad. 3. Bilang mananaliksik, masasabi na dahil sa pag aaral na ito ay nalaman ang lebel o lalim ng pagiging Pilipino ng mga balikbayan sapagkat napagtanto ng mga mananaliksik ang kahalagahan ng pagsasapuso ng pagiging Pilipino sa pagbuo ng isang matatag na bansa. Rekomendasyon Sa pag aaral na ito ay inirerekomenda ng mga mananaliksik ang mga sumusunod: 1. Para sa mga susunod na mananaliksik, kumuha o maghanap ng mas maraming kalahok upang mas mapalalim at mapagtibay ang pagaaral na gagawin. Ipagpatuloy ang pananaliksik na ito upang magkaroon pa ng mas malalim na pagsusuri tungkol sa lebel ng identidad ng balikbayang Pilipino. 2. Para sa mga kalahok, sila ay dapat magbigay ng kanilang taospusong kooperasyon sa mga mananaliksik upang mas maging maayos at mabisa ang pag aaral na gagawin ng mga mananaliksik. 3. Para sa mga Psychologist, Guidance Counselor, makakatulong ang pag aaral na ito sa paggawa ng mga programang makatutulong para sa mga balikbayang Pilipino upang lubusang maunawaan ang kanilang identidad.

title: Pagsasalin at Pagsusuri ng Akdang Panitikan ni
abstract: Ang Palompon, Leyte ay masasabing may mga manunulat na tulad ni Jesus Sanchez na dapat mabigyan ng puwang sa panitikang at mga akdang sumasalamin sa kultura ng mamamayan. Ang mga ito ay maaaring magamit at mapakinabangan ng mga kapwa guro at mag aaral. Ang layunin ng pag aaral na ito ay isalin sa Filipino at suriin ang mga maikling kwento na sinulat ni Jesus Sanchez. Naging batayan ang kinalabasan ng pagsasalin at pagsusuri sa pagpapayaman ng panitikang rehiyon at makilala at mailathala ang mga maikling kwentong isinalin sa Filipino. Apat na maikling kwento ang isinalin at sinuri. Ginamit ang teoryang pagsasalinat pagsusuri. Samantala ang mga teoryang pampanitikan na Sikolohikal at Sosyolohikal ay ginamit sa pagsusuri nang sa gayun ay matukoy ang mga kulturang nangibabaw sa mga kwento. Kwalitatib Diskriptib ang ginamit sa pag aaral. Natuklasan sa pag aaral na ang apat (4) maikling kwento ang sumasalamin sa kultura gaya ng pamumuhay, bayanihan, paniniwala at pamahiin ng mga Palomponganons. Sa tatlong kwento, mga guro ang mga pangunahing tauhan, ito marahil ay nasaksihan ng manunulat dahil isa siyang superbisor sa Edukasyon ng DepEd. Samantala ang isang kwento ay sumasalamin sa kahirapan ng pamumuhay at pakikitungo sa kapwa. Iminumungkahi na marami pang mga manunulat ang magsalin at magsuri ng mga lokal na akdang panitikan nang sa gayon ito ay mapalaganap at magamit nang nakararami.  Kultura, Lokal na Manunulat, Panitikan, Pagsasalin, Pagsusuri INTRODUKSYON Ang panitikan ay isang mahalagang bahagi ng kultura ng isang lahi. Ito ay naglalarawan ng mga tunay na pangyayaring naganap at patuloy na nagaganap sa isang lahi o bansa. Nagbibigay ito sa atin ng mga impormasyon upang maunawaan ang mga kaugalian at ang uri ng pamumuhay ng iba't ibang tao sa iba't ibang kaalaman na nagbubunga ng kaularan pansarili man o panlipunan. Masasabi ring ang panitikan ay isang uri ng lakas na nagtulak sa atin upang tayo ay kumilos. Sa ano mang kaparaanan, ito ay nauugnay sa damdamin ng mga tao upang Makita ang katwiran at karunungan  Sinabi nga ni Arrogante [2] ang literatura ay isa sa dapat ituro nang may kahusayan sapagkat bukambibig na ang wika at literatura ay kambal na isinilang sa bibig ng isang lahi. Ang wika ay siyang kaluluwa at ang literatura ay siyang buhay nito. May maraming layunin ang pagtuturo ng literatura; nakapagbibigay lugod, nakapagpapalaganap ng kaalaman tungkol sa iba't ibang gawain at karunungan, pumupukaw ng guniguni at gumigising sa damdamin, nagtuturo ng mga aral at humihikayat nang mabuti, nagpapahalaga ng mga makabuluhan sa buhay higit sa lahat may layuning pagtatanim ng kabutihang asal, wastong pag uugali at pag ibig. Dagdag pa niya, bawat bansa ay may sari sariling kultura, may sari sariling pambansang pagkakakilanlan. Kung natural lamang sa bawat isa ang magkaroon ng sariling wika, natural din na magkaroon ang bawat isa ng sariling panitikan. Panitikang magsasalamin sa tangi at tunay na pagkatao, pagkalahi, at pagkabansa. Sa pag aaral ni Macan,  mayaman ang panitikang Filipino at ito'y hitik sa bungang karunungan ng malikhang isipan ng mga manunulat na Filipino. Mga manunulat itong nagmula sa ating mga ninuno, na gumamit ng kanilang karunungan sa pagtugon sa maraming katanungan tungkol sa kanilang karunungan sa kalikasan at sa kanilang kapaligiran. Bunga nito'y nalikha nila ang ating mayamang folkor at maikling kwento sa iba't ibang rehiyunal na wika, na sumasaklaw ng ating nabuong mito, epiko, alamat, kwentong bayan, at katutubong awit at tula. Samantalang sumusunod sa mga yapak ng ating mga malikhaing mga ninuno ang maraming manunulat na humabi ng maraming obra sa iba't ibang genre. Gorumba, Pagsasalin at Pagsusuri ng Akdang Panitikan ni Jesus Sanchez _____________________________________________________________________________________________________________________ 65 P ISSN 2350 7756 E ISSN 2350 8442 www.apjmr.com Asia Pacific Journal of Multidisciplinary Research,  ang mga panrehiyong panitikan ay higit na nagiging kawili wili kung ito ay naisalin sa Filipino nang sa gayo'y maintindihan ng nakararami. Napauunlad nito ang panitikang pambansa. Mahalaga ang ugnayan ng panitikang panrehiyon at panitikang pambansa. Kapwa may natatanging bisa ang dalawang ito na higit na maisasakatuparan sa pagsasalin. Ang bawat rehiyon o probinsya ng ating bansa ay may mga manunulat na nagnanais maipaabot sa mga mambabasa ang yaman ng kanilang kultura, ang damdamin at pananaw nila sa bawat naisulat na mga maikling kwento, nobela, alamat, awitin at iba pa ngunit kung minsan ay may mga hadlang din kung paano maipararating ang mga mensahe na nakapaloob sa mga akdang panliteratura lalung lalo na sa mga akdang rehiyunal na gamit ang bernakular na lenggwahe. Si Dapar na nabanggit sa pag aaral ni Tupaz [5] siya'y gumawa ng pagsasalin ng tulang Cebuano at ang layunin niya ay upang mapaabot sa kamalayan at kaalaman ng lahat at ng buong Pilipinas ang mga tula ng kulturang Bisayang Cebu. Dugtong pa ni Tupaz [6] na dapat maisalin sa Filipino ang mga panitikang panrehiyon at mailathala para maging bahagi ng panitikang pambansa dapat hindi lamang ang mga panitikang Tagalog o mga naisulat ng mga taga Luzon ang dapat gamitin sa pagtuturo ng panitikan. Dapat pahalagahan din ang mga panitikang panrehiyon. Ayon nga sa konstitusyon ng 1987, sa Artikulo XIV, Sek. 9, ay nagtadhana na: "Dapat magtatag ang Kongreso ng isang Komisyon ng Wikang Pambansa na Binubuo ng mga kinatawan ng iba't ibang rehiyon at mga disiplina na magsasagawa, mag uugnay at magtataguyod ng mga pananaliksik sa Filipino at iba pang mga wika para sa kanilang pagpapaunlad, pagpapalaganap at pagpapanatili." Ang panitikan ay sumasalamin sa kultura ng isang lugar, tinatalakay ang iba't ibang damdamin, naglalaraawan ng buhay, pamumuhay, lipunan, pamahalaan, pananampalataya at mga karanasang kaugnay ng iba't ibang uri ng damdaming tulad ng pagibig, kaligayahan, kalungkutan, pag asa, pagkamuhi, pagkapoot, paghihiganti, sindak at pangamba. Ito ay dapat pagyamanin at ituro nang wasto. Isa rin sa sangkap para mas lalong maging kawiliwili ang panitikan ay ang pagsusuri, ito ay isang malalim na paghihimay sa mga akdang pampanitikan sa pamamagitan ng paglalapat ng iba't ibang dulog ng kritisismo para sa mabisang pag unawa sa malikhaing manunulat at katha. Sa pagsusuri ay binigyan ng pagpapahalaga ni Desierto [7] nang sabihin niyang dapat pinahahalagahan natin ang isang bagay kung ito'y lagi nating tinitingnan, pinakasisiyasat at pinakaiingatan. Gayon din naman, ang pagpapahalaga sa panitikan. Anumang nasusulat na naibigan natin pagkatapos basahin ay pinakasusuri natin bilang pagpapahalaga. Masasabing kaya natin sinuri ay dahil sa nagagandahan tayo at naiibigan natin sapagkat tumama sa ating panlasa. Nais nating purihin ang may akda sa kalakasan ng akda at bigyang puna ang mga kahinaan nito upang lalo niyang mapaganda ang mga susunod niyang sulatin. Ang pamumuna at pagsusuri ay di pamimintas. Ito'y nagpapahalaga sa lalong ikauunlad ng panitikan na rin sa kabuuan. Si Villafuerte  pagsusuri ng anumang akda ay dapat maging maganda ang paksa, may kalinawan ang wika at organisado ang paglalahad. Natuklasan ni Macan [9] sa kanyang pag aaral patungkol sa pagsasalin at pagsusuri ng mga maikling kwento ng Cebu ay na ang pag ibig sa bayan sa kapwa, at kagandahang asal ang nangibabaw sa mga kaisipan ng mga maikling kwento, na may kaugnayan sa pananagutan, tungkulin, pangarap at hangarin ng isang tao. Iba't ibang damdamin ang naka apekto sa mananaliksik tulad ng galit, awa, poot at inggit sa mga tauhan at mga pangyayarig umiikot sa buong kwento. Mga pangyayaring naglalahad ng pananagutan sa bayan, pagsuway sa mga magulang, katigasan ng ulo at bukas kalooban na nauugnay sa kamalayang panlipunan. Sa pag aaral naman ni Desierto [10] kanyang natuklasan na magiging gabay ng mga kabataan sa kanilang pakikipagsapalaran tungo sa pagbabago ang mga kwento at mapahahalagahan ang mga karanasan na siyang nagbibigay ng panibagong anyo ng kanyang buhay. Sa mga kwento ay inilalarawan din ang mga balyu na dapat malaman ng mga mag aaral dahil may malaking implikasyon ito sa kanilang buhay at makatutulong ito sa pagtahak sa tamang landas at gayundin sa paghubog ng kanilang kaugalian tungo sa ikabubuti ng sarili at kapwa. Ayon kay Velasco [11] sa kanyang pag aaral, panahon na upang manumbalik at matutuhan ng ating mga kabataan sa kasalukuyan ang ating katutubong awitin, tula, sayaw, kwento, at iba pang likhang sining na tatak ng ating pagkakakilanlan bilang isang maunlad na lipunan. Gorumba, Pagsasalin at Pagsusuri ng Akdang Panitikan ni Jesus Sanchez _____________________________________________________________________________________________________________________ 66 P ISSN 2350 7756 E ISSN 2350 8442 www.apjmr.com Asia Pacific Journal of Multidisciplinary Research,  Leyte partikular sa mga maikling kwento ni Jesus Sanchez ay isinalin at sinuri nang sa gayon ito maintindihan ng nakararami, lumutang ang kulturang sumasalamin sa mga maikling at magamit bilang hulwaran na kagamitang pampagtuturo, panrehiyon man o pambansa. Balangkas Teoritikal/Konseptwal Sa teorya ni Santiago  sa kanyang pagaaral sa pagsasaling wika. "Ang pagsasaling wika ay isang sining" Madali itong maihambing o maihalintulad sa isang sining ng pagpinta. Halimbawa, ang maling laki ng guhit o ang maling pagpili at paggamit ng mga salita; ang pagkakamaling ito, tulad ng sukat, dimensyon ay pagkakamali rin sa pagbibigay ng tunay na kahulugan sa diwa ng parirala o pangungusap. Sa mga aralin ngayon ay unti unti nang kinikilala ang mga akdang Rehiyunal, ibig sabihin ay hindi na lang nakatutok sa mga akda ng mga Katagalugan o sa bandang Luzon. Ayon pa nga kay Santiago, na lalong magiging maganda kung makabubuo tayo ng tinatawag na pambansang panitkan o literatura ng bayan na kumakatawan

title: KAHANDAAN NG MGA GURO NA NAGTUTURO NG ASIGNATURANG FILIPINO SA PAGGAMIT NG GOOGLE CLASSROOM
abstract: Ito ang lagom, ang mga natuklasan, ang konklusyon at rekomendasyon na kaugnay sa Kahandaan ng mga Gurong Nagtuturo ng Asignaturang Filipino sa Paggamit ng Google Classroom sa Laguna State Polytechnic University Taong Panuruan 2020 2021. Ang mga datos sa nasabing pananaliksik ay galling sa labing isa (11) guro mula sa iba't ibang kolehiyo ng nasabing unibersidad upang bigyang kasagutan ang mga inilatag na katanungan ng mananaliksik. Deskriptibong disenyo ng pananaliksik ang ginamit sa pag aaral at sa pamamagitan ng frequency at percentage upang malaman ang simpleng pagbilang sa bawat sagot sa mga tanong, sa pagkuha ng antas ng kahandaan ng mga guro na nagtuturo ng Asignaturang Filipino sa paggamit ng google classroom, paggamit ng Uri ng Dulog sa Panitikan at Wika ay gagamitin ang Mean at Standard Deviation at Multiple Regession para malaman ang epekto ng profayl ng mga guro, kahandaan ng mga Guro na Nagtuturo ng Asignaturang Filipino sa paggamit ng google classroom, paggamit ng uri ng Dulog sa Panitikan at Wika. Ang Estado ng Profayl ng mga Guro Una, Edad, nakakuha ng bilang pito (7) ang nasa edad na 29 gulang pababa Pangalawa ang Kasarian marami ang bilang ng mga gurong lalaki na may bilang na anim (6) sinundan ng mga gurong babae na may bilang na (5) Pangatlo, Kolehiyong kinabibilangan nakakuha ng pantay na bilang ang "College of Arts and Sciences" at "College of Teacher Education" na may bilang, Pang apat, Taon ng Pagtuturo pinakamataas ang 1 hanggang 5 taon na bilang na 8. Ang antas ng kahandaan ng mga guro na nagtuturo ng Asignaturang Filipino sa paggamit ng google classroom batay sa Personal na Kamalayan, Kawilihan, Aksesibiliti, Pagsasanay, Talakayan at Takdang Aralin ay kapwa nakakuha ng ganap na sumasang ayon at literal na paliwanag na lubhang mataas. Ang antas ng Paggamit ng uri ng Dulog sa Panitikan batay sa Pamamaraang Tanong Sagot, Pamamaraang Paulat, at Pagkatutong Interaktibo ay kapwa nakakuha ng ganap na sumasang ayon at literal na paliwanag na lubhang mataas. Ang antas ng Paggamit ng Uri ng Dulog sa Wika batay sa Pamamaraang Pabuod at Pamamaraang Panayam ay kapwa nakakuha ng ganap na sumasang ayon at literal na paliwanag na lubhang mataas. May makabuluhang epekto ng Profayl ng mga guro sa paggamit ng Uri ng Dulog sa Panitikan at sa Wika. May makabuluhang epekto ng kahandaan ng mga guro na nagtuturo ng asignaturang Filipino sa Paggamit ng google classroom batay sa Paggamit ng Dulog sa Panitikan at Wika. Ang resulta sa nasabing pananaliksik ay sumasalamin an lubhang katanggap tanggap ang paggamit ng aplikasyong Google Classroom sa pagtuturo sa Asignaturang Filipino ng mga Guro mula sa unibersidad ng Laguna State Polytechnic University. Inererekomenda ng mananaliksik na ang mga guro ay patuloy na dumalo sa mga palihan tungkol sa paggamit ng google classroom upang pag ibayuhin pang ganap ang pagkatuto nila nito.

title: Pagtukoy at Pagpapakahulugan sa mga Akdang Maritimo sa Pilipinas: Mga Makabuluhang Katangian at Kaugnay na Usapin
abstract: Abstrak Sa artikulo, isinusulong na sa pagturing sa Panitikang Maritimo bilang nagsasariling domeyn sa Panitikan, mas mapalilitaw ang mga katangian at kakanyahang makabuluhan sa Pilipinong kultura at pagkakakilanlan. Sa ganitong konteksto, mahalagang magkaroon ng lente sa panunuring pampanitikan na idinisenyo at iniangkop sa mga gawaing kaugnay ng dagat. Gayunman, kinaharap sa proseso ng pananaliksik ang dalawang matitingkad na suliranin: (1) May kakulangan sa sistematiko at komprehensibong dokumentasyon ng mga akdang maritimo at (2) walang malinaw at eksplisit na pagpapakahulugan sa Panitikang Maritimo ng Pilipinas. Upang makabuluhang masuri ang maritimo bilang domeyn, isinagawa muna ang pagtukoy sa mga akdang maaaring kumatawan dito. Ang papel na ito ay pagbabahagi ng mga naranasang kompleksiti sa seleksiyon at kategorisasyon ng mga malikhaing teksto. Taliwas sa inisyal na pananaw, hindi makasasapat ang simpleng paglahok sa dagat upang maituring na "maritimo" ang isang akda. Kaugnay nito, ibinabahagi ang importanteng mga katangian at usaping lumabas sa panunuri ng mga piling nobela at maikling kuwento. Inaasahang makapag aambag ang pagsasaalang alang sa mga ito sa makabuluhang pagpapakahulugan sa Panitikang Maritimo sa Pilipinas.  Panitikang Maritimo, Anyong Pampanitikan, Pampanitikang Domeyn, Talasograpiya, Dagat, Tekstong Maritimo  The article argues that by categorizing the oceanic texts as a separate literary domain, the maritime Filipino character and significance can effectively come forth. In this context, there is a need to formulate frameworks and modes of knowing that are designed for the purpose of understanding the sea. However, in the process of developing the research, two major difficulties were encountered: (1) The lack of systematic and comprehensive documentation of maritime texts and (2) the absence of clear and explicit definition of Maritime Literature in the Philippines. In order to effectively develop the maritime as a literary domain, it is essential to identify the creative works first. Contrary to my initial belief, it appears that the mere presence of the sea in the text will not suffice for it to be considered "maritime." The paper shares the complexity of selection and categorization encountered in analyzing selected novels and short stories. It explains some of the important features found in the texts and related concerns that may contribute to a more relevant definition of Maritime Literature in the Philippines.  Maritime Literature, Literary Genre, Literary Domain, Thalassography,